stanford-oval/wikipedia huggingface dataset:
O'nyong-nyong virus
מניעה

בהיותו נגיף העטוף במעטפת ליפידית חיצונית מפגין ONNV רגישות גבוהה למגוון חומרי חיטוי דוגמת: תמיסת אתנול בריכוז 70%, תמיסת נתרן תת-כלורי בריכוז של 1%, תמיסת גלוטראלדהיד בריכוז של 2% וכן ממסים אורגניים שונים. בנוסף לכך נמצא כי הנגיף מפגין רגישות מסוימת לתנאי הסביבה כשלחות גבוהה וטמפרטורה גבוהה מ-38°c גורמים להרסיתו. היות שנגיף ONNV מועבר דרך עקיצת יתושי אנופלס, מזעור החשיפה ליתושים על ידי ניטור ושימוש בקוטלי חרקים עוזר למנוע את מקרי ההדבקות.
עבודה עם נגיף ONNV נחשבת לבעלת סיכון ביולוגי ברמה 2 (Biosafety level 2).
אבחנה

כיום נהוג להשתמש במספר שיטות לזיהוי הנגיף המשלבות כלים מתחום הסרולוגיה ומתחום הווירולוגיה הקלאסית.
ELISA - איתור נוגדנים מסוג IgM ו-IgG כנגד חלבוני מעטפת נגיפיים (E1, E2) בדם החולים היא שיטה נפוצה מאוד לזיהוי הנגיף.
RT-PCR - הגברת רצף RNA ייחודי לנגיף בדם החולים וביתושים. היתרון של השיטה על אף היותה יחסית מורכבת ויקרה היא הקטנת האפשרות לקבלת טעויות בזיהוי הנגיף העלולות להתקבל בשיטת ה-ELISA (כלומר מניעת תוצאות שליליות שגויות או חיוביות שגויות).
טיפול וחיסון

כיום לא קיים טיפול תרופתי וחיסון ספציפי כנגד נגיף ONNV. עיקר הטיפול הרפואי מתבסס על טיפול תומך בסימפטומים נלווים, דוגמת הורדת חום ושיכוך כאבים.
הערות שוליים

↑  ‏ Etymologia: O’nyong-nyong virus.
1 2 3 4 5 6  ‏ Alphavirus from http://viralzone.expasy.org/.
↑  Seymour RL, Rossi SL, Bergren NA, Plante KS, Weaver SC (2013). The Role of Innate versus Adaptive Immune Responses in a Mouse Model of O'Nyong-Nyong Virus Infection. Am J Trop Med Hyg 88(6):1170-9. PMID 23568285.
1 2  Williams MC, Woodall JP, Corbet S, and Gillett JD (1965). O'nyong nyong fever: an epidemic virus disease in East Africa. Virus isolations from anopheles mosquitoes. Trans R Soc Trop Med Hyg (59):300-306. PMID 14298035.
↑  Shin G, Yost SA, Miller MT, Elrod EJ, Grakoui A, Marcotrigiano J (2012). Structural and functional insights into alphavirus polyprotein processing and pathogenesis. Proc Natl Acad Sci USA 109(41):16534-9. PMID 23010928.
1 2 3 4 5  ‏ O'Nyong-Nyong virus - Material Safety Data Sheets (MSDS).
↑  Saxton-Shaw KD, Ledermann JP, Borland EM, Stovall JL, Mossel EC, Singh AJ, Wilusz J, Powers AM (2013). O'nyong nyong virus molecular determinants of unique vector specificity reside in non-structural protein 3. PLoS Negl Trop Dis 7(1):e1931. PMID 23359824.
↑  Sanders EJ, Rwaguma EB, Kawamata J, Kiwanuka N, Lutwama JJ, Ssengooba FP, Lamunu M, Najjemba R, Were WA, Bagambisa G, Campbell GL (1999). O'nyong-nyong fever in south-central Uganda, 1996-1997: description of the epidemic and results of a household-based seroprevalence survey. J Infect Dis 180(5):1436-43. PMID 10515801.
↑  Rwaguma EB, Lutwama JJ, Sempala SD, Kiwanuka N, Kamugisha J, Okware S, Bagambisa G, Lanciotti R, Roehrig JT, Gubler DJ (1997). Emergence of epidemic O'nyong-nyong fever in southwestern Uganda, after an absence of 35 years. Emerg Infect Dis 3(1):77. PMID 9126450.
↑  Kiwanuka N, Sanders EJ, Rwaguma EB, Kawamata J, Ssengooba FP, Najjemba R, Were WA, Lamunu M, Bagambisa G, Burkot TR, Dunster L, Lutwama JJ, Martin DA, Cropp CB, Karabatsos N, Lanciotti RS, Tsai TF, Campbell GL (1999). O'nyong-nyong fever in south-central Uganda, 1996-1997: clinical features and validation of a clinical case definition for surveillance purposes.. Clin Infect Dis 29(5):1243-50. PMID 10524970.
↑  Bessaud M, Peyrefitte CN, Pastorino BA, Gravier P, Tock F, Boete F, Tolou HJ, Grandadam M (2006). O'nyong-nyong Virus, Chad. Emerg Infect Dis 12(8):1248-50. PMID 16965706.
↑  Bres P, Chambon L, Pape Y, Michael R (1963). Les arbovirus au Senegal. II. Isolement de plusieurs souches. Bull Soc Med Afr Noire Lang Fr 8:710-2.
1 2 3  Posey DL, O'rourke T, Roehrig JT, Lanciotti RS, Weinberg M, Maloney S (2005). O'Nyong-nyong fever in West Africa. Am J Trop Med Hyg 73(1):32. PMID 16014827.
↑  ‏ Cusabio ONNV ELISA kit.
↑  Smith DR, Lee JS, Jahrling J, Kulesh DA, Turell MJ, Groebner JL, O'Guinn ML (2009). Development of field-based real-time reverse transcription-polymerase chain reaction assays for detection of Chikungunya and O'nyong-nyong viruses in mosquitoes. Am J Trop Med Hyg 81(4):679-84. PMID 19815886.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יתושה ממין Anopheles gambiae, אחד משני הוקטורים של נגיף ה-ONNV
אגנש הלר

| --- | --- |

 לידה:  12 במאי 1929 בודפשט, ממלכת הונגריה 
 פטירה:  19 ביולי 2019 (בגיל 90) בלטונאלמאדי, הונגריה 
 מקום קבורה:  בית הקברות היהודי ברחוב קוזמה 
 מקום לימודים:  אוניברסיטת אטווש לוראנד 
 מוסדות:  ניו סקול  אוניברסיטת לה-טרובה 
 זרם:  אסכולת בודפשט 
 תחומי עניין:  פילוסופיה, אסתטיקה, פילוסופיה של המוסר, אנתרופולוגיה פילוסופית, dissent 
 עיסוק:  פילוסופית, מסאית, דיסידנטית, סוציולוגית, מרצה באוניברסיטה, aesthetician 
 מדינה:  הונגריה 
 פרסים והוקרה:  פרס קונקורדיה (2012) אזרחות כבוד של בודפשט (2008) פרס קרל פון אוסייצקי להיסטוריה ולפוליטיקה (2012) פרס מאנס שפרבר (2017) פרס סצ'ני (1995) פרס חנה ארדנט (1995) מדליית גתה (2010) מפקד עם כוכב של מסדר ההצטיינות של הונגריה 
 בן או בת זוג:  אישטוואן הרמן (1949–?)  פרנץ פהר 
 
אגנש הלר (בהונגרית: Heller Ágnes‏; 12 במאי 1929 – 19 ביולי 2019) הייתה פילוסופית יהודייה-הונגרייה, ממייסדי אסכולת בודפשט.
קורות חיים

הלר נולדה בבודפשט למשפחה יהודית מהמעמד הבינוני. אביה, שהיה דובר גרמנית ובעל השכלה משפטית, סייע לרבים להגר מאזור הכיבוש הנאצי בזמן מלחמת העולם השנייה. ב-1944 גורש לאושוויץ, שם מת לפני תום המלחמה ושואת יהודי הונגריה. אגנש ואמה ניצלו מהגירוש. אחרי מלחמת העולם השנייה כבר בשנת 1946 הכירה את אישטוואן (שלמה) הרמן (שהפך לימים לבעלה הראשון). שניהם השתייכו אז לתנועת "הנוער הציוני" בהונגריה. שלמה הרמן היה חבר הנהלת התנועה ושניהם היו ציונים נלהבים. הרמן הדריך קבוצות ילדים וקיים מפגשים רבים ב"קן" של התנועה בבודפשט. עם הזמן התרחקו מהציונות ביחד עם אגנש הלר ושניהם הצטרפו למפלגה הקומוניסטית, בעוד חברם לתנועה ניסן הירשמן עלה לישראל בשנת 1948.
בשנת 1947 החלה הלר ללמוד פיזיקה וכימיה באוניברסיטת אטווש לוראנד, אך עברה ללימודי פילוסופיה בעקבות הרושם שהותירה עליה הרצאה של הפילוסוף ג'רג' לוקאץ'. באותה שנה הצטרפה כאמור למפלגה הקומוניסטית של הונגריה, אך התנגדה לרעיון הצנטרליזם הדמוקרטי והנאמנות המוחלטת שנדרשה למפלגה ולהחלטותיה. היא גורשה מהמפלגה ב-1949, השנה בה הוקמה הרפובליקה העממית ההונגרית.
ב-1953 פנתה ללימודי דוקטורט בהנחייתו של ג'רג' לוקאץ', וב-1955 החלה ללמד באוניברסיטת בודפשט. ב-1958 פוטרה מהאוניברסיטה עקב סירובה לתמוך בהעמדה לדין של לוקאץ' כמשתף פעולה עם המרד ההונגרי. היא שבה למשרה אקדמית ב-1963, כשהוזמנה להצטרף למכון הסוציולוגי באקדמיה ההונגרית.
לאחר מותו של לוקאץ' ב-1971 התגברו הרדיפות הפוליטיות, והצרת צעדיהם של הלר ושאר חברי אסכולת בודפשט. בשנת 1977 עזבו הלר ובעלה השני, פרנץ פהר, את הונגריה והשתקעו באוסטרליה. ב-1986 היגרה מאוסטרליה לארצות הברית, וקיבלה משרה בניו סקול בניו יורק, שם לימדה 25 שנים. בעלה הראשון היה כאמור אישטוואן הרמן.
נפטרה ב-19 ביולי 2019.
מספריה > בשפה האנגלית

Towards a Marxist Theory of Value‏, 1972.
The Theory of Need in Marx‏, 1976
Renaissance Man‏ (מתורגם מן המקור ההונגרי), 1978.
On Instincts‏ (מתורגם מן המקור ההונגרי), 1979.
A Theory of History‏, 1982.
Dictatorship Over Needs‏ (עם פרנץ פהר וג'רג' מרקוס), 1983.
Hungary, 1956 Revisited‏ (עם פרנץ פהר), 1983.
Lukács Revalued‏ (עורכת), 1983.
Everyday Life‏ (מתורגם מן המקור ההונגרי), 1984.
The Power of Shame: A Rationalist Perspective‏, 1985.
Doomsday or Deterrence‏ (עם פרנץ פהר), 1986.
Reconstructing Aesthetics‏ (עורכת בשיתוף עם פרנץ פהר), 1986.
Eastern Left – Western Left. Freedom, Totalitarianism, Democracy‏ (עם פרנץ פהר), 1987.
Beyond Justice‏, 1988.
General Ethics‏, 1989.
The Postmodern Political Condition‏ (עם פרנץ פהר), 1989.
Can Modernity Survive?‏, 1990.
From Yalta to Glasnost: The Dismantling of Stalin's Empire‏ (עם פרנץ פהר), 1990.
The Grandeur and Twilight of Radical Universalism‏ (עם פרנץ פהר), 1990.
A Philosophy of Morals‏, 1990.
An Ethics of Personality‏, 1996.
A Theory of Modernity‏, 1999.
The Time is Out of Joint: Shakespeare as Philosopher of History‏, 2000.
The insolubility of the "Jewish question", or Why was I born Hebrew, and why not negro?‏, 2004.
Immortal Comedy: The Comic Phenomenon in Art, Literature, and Life‏, 2005.
A Short History of My Philosophy‏, 2011.
פרסים בהם זכתה

פרס לסינג, (1981)
פרס סצ'ני (1995)
פרס הרמן כהן (2007)
מדליית גתה (2010)
מדליה לפעילות ציבורית מטעם המפלגה הסוציאליסטית ההונגרית (2011)
מדליית ראול ולנברג (2015)
פרס וילי ברנדט (2015)
לקריאה נוספת

אגנש הלר, 'חנה ארנדט על מסורת והתחלות חדשות', בתוך: סטיבן אשהיים (עורך), חנה ארנדט בירושלים, הוצאת מאגנס ומכון שפינוזה, ירושלים תשס"ז
אגנש הלר, 'איך להיות אדם מוסרי בעולם ה (פוסט)מודרני', בתוך: ישי מנוחין וירמיהו יובל (עורכים), האם הסובלנות תנצח? - חינוך מוסרי בעולם מגוון, הוצאת מאגנס ומכון שפינוזה, ירושלים 2005
הערות שוליים

↑  ניסן הירשמן - אגי הלר בת 90 (בהונגרית)
| --- | --- |
בקרת זהויות :  NLI: 987007262531305171  PLWABN: 9810575522305606  BIBSYS: 90053017  BNE: XX1020888  BnF: cb11907186c (data)  CANTIC: a11549427  CiNii: DA00416177  GND: 119067129  ICCU: CFIV020551  ISNI: 0000 0001 2101 5285  LCCN: n79148070  LNB: 000010487  NDL: 00442963  NKC: js20070223007  NLA: 35876475  NLG: 95796  NLK: KAC199612037  NSK: 000026905  NTA: 068350082  RERO: 02-A003361075  SELIBR: 292629  SNAC: w69w4g71  SUDOC: 026918196  Trove: 1127004  VcBA: 495/13069  VIAF: 56611124   WorldCat (עם VIAF): 56611124
We Found It

We Found It (בעברית: מצאנו את זה) הוא האלבום המשותף התשיעי של המזרים דולי פרטון ופורטר ווגונר, אשר יצא ב-12 בפברואר 1993 על ידי RCA ויקטור. האלבום לא זכה להצלחה בניגוד לאלבומיהם הקודמים של הצמד כאשר הגיע למקום ה-20 בלבד במצעדי אלבומי הקאנטרי האמריקאי. גם הסינגל הראשון לא זכה להצלחה בניגוד לשיריהם הקודמים של הצמד כאשר הגיע למקום ה-30 בלבד במצעד שירי הקאנטרי.
הקלטות

הקלטות האלבום החלו ב-28 באפריל בסטודיו בי של RCA בנאשוויל, טנסי. ב-28 באפריל הקליטו השניים שני שירים לאלבום. לאחר מכן הם נפגשו שוב ב-21 וב-22 באוגוסט והקליטו שישה שירים נוספים. לאחר מכן הם נפגשו ב-29 בנובמבר ליום אחרון של ההקלטות והקליטו שיר נוסף ועוד שיר שהקליטו מחדש.
ביקורות

בילבורד נתנו ביקורת חיובית לאלבום: "הכל חומר מקורי, שנכתב באופן אינדיבידואלי וביחד על ידי הצמד, והם מצליחים לערבב אהבה ואושר לתערובת מושלמת. חלק מהחומרים הם הטובים ביותר שלהם עד היום, וזה אומר הרבה מאוד". השירים: "I've Been Married (Just as Long as You Have)" ,"Sweet Rachel Ann" ו-"I Am Always Waiting" הם הטובים ביותר באלבום.
רשימת רצועות

| We Found It> מס' | We Found It> שם | We Found It> משך | We Found It>  | We Found It>  | We Found It>  | We Found It>  | We Found It>  | We Found It>  | We Found It>  |
| --- | --- | --- | --- | --- | --- | --- | --- | --- | --- |
| 1. | Love City  | 2:01 |  |  |  |  |  |  |  |
| 2. | Between Us  | 1:50 |  |  |  |  |  |  |  |
| 3. | We Found It  | 2:33 |  |  |  |  |  |  |  |
| 4. | Satan's River  | 2:38 |  |  |  |  |  |  |  |
| 5. | I've Been Married (Just as Long as You Have)  | 2:46 |  |  |  |  |  |  |  |
| 6. | I Am Always Waiting  | 2:18 |  |  |  |  |  |  |  |
| 7. | Sweet Rachel Ann  | 2:55 |  |  |  |  |  |  |  |
| 8. | That's When Love Will Mean the Most  | 1:58 |  |  |  |  |  |  |  |
| 9. | Love Have Mercy On Us  | 2:55 |  |  |  |  |  |  |  |
| 10. | How Close They Must Be  | 2:29 |  |  |  |  |  |  |  |
| משך כולל: | משך כולל: | 24:28 |  |  |  |  |  |  |  |
הערות שוליים

↑  We Found It, נבדק ב-2021-03-27
| --- | --- |
בקרת זהויות :  MusicBrainz release group: 61e091dd-39ab-3b74-9a19-55e3ac885bea
How to Be a Heartbreaker

How to Be a Heartbreaker (בעברית: איך להיות שובר לבבות) הוא שיר של הזמרת הוולשית מרינה אנד דה דיימונדס, מתוך אלבום האולפן השני שלה, Electra Heart. הוא יצא לאור ב-7 בדצמבר 2012, על ידי 679 ארטיסטס ואטלנטיק רקורדס, כסינגל השלישי והאחרון מתוך האלבום. את השיר כתבה דיאמנדיס, יחד עם עמר מאליק, דניאל אומליו, בני בלנקו, סירקט וד"ר לוק, והפיקו שלושת האחרונים. בפרק "Feud" שבעונה הרביעית של סדרת הטלוויזיה Glee, ביצעו דין גייר וליאה מישל גרסת כיסוי לשיר.
רקע ופרסום

דיאמנדיס חשפה כי השיר היה לרצועה החדשה והיחידה במהדורה האמריקאית של האלבום, והיא כתבה אותו "כשהגרסה הבריטית הודפסה". מבחינה לירית, היא הסבירה כי השיר "כולל ארבעה כללים כיצד להיות שובר לבבות. זה מדריך לכולם!". על אף שאישרה תחילה ל-דיגיטל ספיי כי "How to Be a Heartbreaker" יצא לאור בבריטניה ב-15 באוקטובר 2012, דיאמנדיס הודיעה בסופו של דבר בעמוד הטוויטר שלה, ב-22 בנובמבר, שהוצאת השיר בבריטניה תידחה לאביב 2013 בעקבות סיבוב ההופעות שלה בארצות הברית בדצמבר.
וידאו קליפ

הקליפ בוים על ידי הצמד Marc & Ish וצולם בסוף אוגוסט 2012. ב-19 בספטמבר 2012, הודיעה דיאמנדיס בטוויטר שהקליפ ל-"How to Be a Heartbreaker" יעלה ב-24 בספטמבר. עם זאת, אירעו בעיות ביום הפרסום, ודיאמנדיס הסבירה את המתרחש בטוויטר, "מישהו בחברת התקליטים שלי לא הרשה לי לפרסם את הקליפ כי אני נראית רע בו, ואנחנו צריכים עוד כסף וזמן. הקליפ יצא לאור בסוף השבוע. אם לא, אני שמחה להדליף את גרסת ה-'minger' עבור המעריצים שלי". הקליפ עלה, בסופו של דבר, ליוטיוב ב-28 בספטמבר 2012.
הצלחה מסחרית

"How to Be a Heartbreaker" יצא לאור כסינגל השלישי מהאלבום Electra Heart. השיר זכה להצלחה מסחרית ברחבי העולם. בממלכה המאוחדת, הגיע השיר למקום ה-88 ושהה שבוע אחד במצעד. השיר הוא הרצועה החמישית הנמכרת ביותר של מרינה עד כה בבריטניה, עם מכירות של כ-95,000 עותקים, נכון לפברואר 2019. בנובמבר 2021, הוסמך השיר לתואר כסף בבריטניה, בהגיעו לסך מכירות של יותר מ-200,000 עותקים. בדנמרק, הגיע השיר בשיאו למקום ה-18 וזכה לתואר פלטינה. ביוני 2021, הוסמך הסינגל לתואר פלטינה בארצות הברית, על ידי איגוד תעשיית ההקלטות האמריקאי (RIAA), ביוני 2021.
הופעות חיות

ב-29 ביוני 2012, ביצעה דיאמנדיס לראשונה את "How to Be a Heartbreaker" בלייב, כחלק מסיבוב ההופעות שלה, "The Lonely Hearts Club Tour", במכון HMV שבברמינגהאם. מאז, היא ביצעה את השיר במהלך רוב ההופעות שלה בסיבוב ההופעות, וגם במופעי הפתיחה ב-"Mylo Xyloto Tour" של קולדפליי. ב-9 ביולי 2012, ביצעה הזמרת את השיר בג'ימי קימל לייב, יחד עם "Primadonna". דיאמנדיס ביצעה גרסה אקוסטית לשיר בתחנות רדיו שונות ובהופעות טלוויזיה באירופה ובקנדה. ב-15 באוגוסט 2012, היא גם ביצעה את השיר כחלק מה-"YouTube Presents", יחד עם ארבעה שירים נוספים מהאלבום. ב-22 במרץ 2013, ביצעה דיאמנדיס את השיר בשידור חי, בסיום העונה של אקס פקטור דנמרק, יחד עם "Primadonna".
רשימת רצועות

מיני-אלבום דיגיטלי בריטי ואירי
"How to Be a Heartbreaker"‏ – 3:41
"How to Be a Heartbreaker" (רמיקס של קאט קרייזי) – 3:34
"How to Be a Heartbreaker" (רמיקס של אלמייטי) – 5:37
"How to Be a Heartbreaker" (רמיקס של קיטי פרייד) – 3:00
"How to Be a Heartbreaker" (רמיקס של באונז) – 7:27
סינגל דיגיטלי קנדי ואמריקאי – רמיקסים
"How to Be a Heartbreaker" (רמיקס של דאדה לייף) – 6:28
"How to Be a Heartbreaker" (רמיקס של דאדה לייף; גרסת רדיו) – 3:16
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  אירלנד | מצעד הסינגלים האירי | 21 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הדיגיטליים | 42 |  |
|  דנמרק | היטליסטן | 18 |  |
|  הונגריה | Rádiós Top 40 | 29 |  |
|  הממלכה המאוחדת | מצעד הסינגלים הבריטי | 88 |  |
|  חבר המדינות | טופ-היט | 167 |  |
|  סקוטלנד | מצעד הסינגלים הסקוטי | 73 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| בריטניה (BPI) | כסף | 200,000 |
סטרימינג
| דנמרק (IFPI Danmark) | פלטינה | 1,800,000 |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| אירלנד | 7 בדצמבר 2012 | הורדה דיגיטלית | 679 • אטלנטיק |  |
| ארצות הברית | 8 בינואר 2013 | רדיו להיטים עכשוויים | אלקטרה |  |
| הממלכה המאוחדת | 3 בפברואר 2013 | הורדה דיגיטלית | 679 • אטלנטיק |  |
| קנדה | 12 במרץ 2013 | הורדה דיגיטלית – רמיקסים | אלקטרה |  |
| ארצות הברית | 12 במרץ 2013 | הורדה דיגיטלית – רמיקסים | אלקטרה |  |
This Boy's Fire

This Boy's Fire (בעברית: האש של הילד הזה) הוא סינגל שהוקלט על ידי להקת הרוק האמריקאית סנטנה, בשיתוף עם הזמרת האמריקאית ג'ניפר לופז. השיר יצא לאור ב-13 באפריל 2008, כסינגל השני והאחרון מתוך אלבום האוסף Ultimate Santana, של סנטנה.
השיר הגיע אל המקום ה-27 במצעד שבהונגריה, ה-28 במצעד שברומניה, וה-64 במצעד שבסלובקיה.
רקע וכתיבה

השיר נכתב על ידי סטיב מוראלס, ריימונד דיאז, שון גארט ורונלד בראיינט, והופק על ידי השלושה הראשונים ביחד עם דוקטור לוק וקורי רוני. לשיר יצאה גרסה נוספת בה מבצע הראפר המקסיקני-אמריקאי בייבי באש, קטע ראפ מהיר.
בספטמבר 2007, הודיעו סנטנה ולופז כי הם עתידים לשתף פעולה בשיר חדש, וכי הוא עתיד לצאת באמצע שנת 2008.
ביקורת

האתר "מונסטרס אנד קריטיקס", סקר את השיר בחיוביות ואף כינה אותו בשם "red hot", ודיבר מעט על קרלוס סנטנה בעצמו.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  הונגריה | Rádiós Top 40 | 27 |  |
|  סלובקיה | ČNS IFPI | 64 |  |
|  רומניה | מצעד השירים הרומני | 28 |  |
|  רוסיה | טופ-היט | 146 |  |
Sky Fits Heaven

| --- | --- |
עטיפת הרמיקס מאת סאשה
עטיפת הרמיקס מאת סאשה
 סינגל שיווקי בביצוע מדונה
 מתוך האלבום Ray of Light
 יצא לאור:  2 באוקטובר 1998
 תאריך הקלטה:  1997
 מקום הקלטה:  לאראבי נורת'  (צפון הוליווד, קליפורניה)
 סוגה:  טראנס • דראם אנד בייס
 שפה:  אנגלית
 איי-סייד:  "Drowned World/Substitute for Love"
 אורך:  4:48
 חברת תקליטים:  האחים וורנר • מאבריק
 כתיבה:  מדונה, פטריק לאונרד
 הפקה:  מדונה, ויליאם אורביט, פטריק לאונרד
"Sky Fits Heaven" (בעברית: "הַשָּׁמַיִם מֻתְאָמִים לְגַן-הָעֵדֶן") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light (1998). הוא נכתב והופק על ידי מדונה ופטריק לאונרד; השיר הכיל גם הפקה נוספת שנעשתה על ידי ויליאם אורביט, והוא בעל פרשנויות ליריות משירו של המשורר הבריטי מקס בלאג (אנ') משנת 1992, What Fits?. ללא קרדיט שצוין בהערות האלבום, תפקידו של בלאג בשיר היה נושא למספר פרסומים שהטילו ספק בהשראתה של מדונה מאחורי השיר. רמיקס רשמי ל-"Sky Fits Heaven" נוצר על ידי ויקטור קלדרון (אנ') וסאשה, והוא הופץ כסינגל שיווקי בהוצאת חברות התקליטים מאבריק רקורדס והאחים וורנר ב-2 באוקטובר 1998.
ביציאתו, מבקרי מוזיקה שונים ציינו לשבח את ההפקה ה"נרחבת" של אורביט ב-"Sky Fits Heaven". ברשימת "15 הלא-סינגלים הטובים ביותר של מדונה" שפורסמה באיידולטור, הרצועה דורגה במקום התשיעי וזכתה לשבחים על ידי המבקר סאל צ'ינקוומני שנהנה מ"ההוק השמימי" שלו. הרמיקס של ויקטור קלדרון וסאשה הגיע למקום ה-41 במצעד שירי הדאנס קלאב של בילבורד בנובמבר 1998, על אף שלא הופץ כסינגל. "Sky Fits Heaven" בוצע בסיבוב ההופעות העולמי "Drowned World Tour" (2001), בליווי אקרובטים בהשראה יפנית.
רקע

ב-1992, יצירתו של המשורר מקס בלאג What Fits? שימשה בפרסומות של גאפ, שהשיקה קו ג'ינסים חדש, אותם דגמנה מדשן אמיק. היצירה התנגנה גם בפרסומות של גאפ ששודרו ב-NBC. לאחר הצפייה בהן, מדונה יצרה קשר עם בלאג כדי לקבל אישור להשתמש בשיר בחומרים המוזיקליים החדשים שלה. תוך כדי הלחנת אלבומה Ray of Light משנת 1998, מדונה ובלאג הגיעו לעסקה שתאפשר לזמרת לכלול קטעים מ-What Fits? בתוך השיר שלה "Sky Fits Heaven"; בתמורה, בלאג לא יקבל קרדיט. כמו כן, נקבע כי מדונה תעשה שימוש בשורות: "Sky fits heaven so ride it / Child fits mother so hold your baby tight", למעט השורה הראשונה שהשתנתה ל-"Sky fits heaven so fly it".
עם יציאתו הראשונית כחלק מ-Ray of Light, דניאל פרנקל מ-E! News הטיל ספק בכוונותיה של מדונה בשיר, שלדעתו דומה מאוד לעבודתו של בלאג; פרנקל לא היה מודע להסכם שהושג בין השניים. ג'ורג' ראש וג'ואנה מולוי מניו יורק דיילי ניוז דיווחו לראשונה על התקרית ב-12 במרץ 1998, וטענו ש"מדונה טיפלה בסוגיה המייגעת של הכספים בכך ששילמה לבלאג", תוך השארת שמו מחוץ להערות האלבום. פרנצ'סקה צ'פמן מ-Philly.com סיכמה את הדיווח: "המוזות של מדונה נעו ממרי הבתולה ועד לספקי פורנו, כך שזה לא הלם שההשראה האחרונה שלה עשויה להגיע מ... פרסומת לגאפ".
הרכב ומילים

"Sky Fits Heaven" נכתב והופק על ידי מדונה ופטריק לאונרד, עם הפקה נוספת של ויליאם אורביט. על פי התווים שפורסמו באתר Musicnotes.com על ידי הוצאת אלפרד, "Sky Fits Heaven" נכתב בסולם דו מז'ור ונקבע בסימן הזמן המשותף עם קצב דאנס מהיר-בינוני של 126 פעימות בדקה. השירה של מדונה נעה בין G3 ל-B♭4, עם נגינה של פסנתר וגיטרה. השיר עוקב אחר רצף בסיסי של Dm–Am/D–Dm–Am/D כמהלך ההרמוני שלו. לפי הריסטלינה חריסטובה-גוטהרדט ומליטה אלכסה ורגה בספרן, "מבוא לפרמיולוגיה" (2015), הזמרת ולאונרד משתמשים בפתגמים כדי להעביר מסרים כלליים המבוטאים לעיתים קרובות ב"פתגמים אמיתיים": "Hands fits giving, so do it / If the caps fits, wear it". בהמשך לדיון בנושאים הדתיים של הרצועה, מדונה התוודתה על ההשראה סביב "Sky Fits Heaven" ו-"Shanti/Ashtangi":
אני מרגישה שהדיבור על זה עושה את זה טריוויאלי. למדתי את הקבלה (sic), שהיא הפרשנות המיסטית של התורה. למדתי בודהיזם והינדואיזם ותרגלתי יוגה וברור שאני יודעת הרבה על קתוליות. יש אמיתות שאין עליהן עוררין שמחברת את כולן, ואני מוצאת את זה מאוד מנחם ואדיב. המסע הרוחני שלי הוא להיות פתוחה להכול. שימו לב למה הגיוני, תיקלטו. עבורי, יוגה היא הדבר הקרוב ביותר לטבע האמיתי שלנו.
השיר עצמו שופך אור על תפילת פולחן המזרח באמצעות מתודולוגיה אישית, ובעל וקשרים רוחניים בינה לבין בתה שנולדה אז, לורדס. פול נורת'אפ מ-Third Way ציין את טענתה של הזמרת ש"כל השבילים מובילים אל אלוהים" ("all paths lead to God") בתוך השורות: "האם לא כולם פשוט / מטיילים בדרך שלהם / מסתכלים על השלטים בזמן שהם הולכים?" ("Isn't everyone just / Traveling down their own road / Watching the signs as they go?").
רמיקסים והצלחה מסחרית

הדי ג'יים ויקטור קלדרון וסאשה הוזמנו באופן בלעדי להפיק רמיקס משותף עבור "Sky Fits Heaven" ב-1998. הרמיקס של סאשה נוצר אך ורק על ידו, בעוד שהרמיקס הידוע יותר של ויקטור קלדרון וסאשה הולחן כחלק משיתוף פעולה בין השניים. לפי קלדרון עצמו, הוא היה צריך לבנות מחדש את ההרכב כולו כדי שהרמיקס "יעבוד כמו שצריך". אף אחד משני הדי ג'יים לא הצליח לפגוש אישית את מדונה כחלק מהעבודה, מה שסאשה מצא "מלחיץ יותר". קלדרון כלל מאוחר יותר את הרמיקס הסופי של "Sky Fits Heaven", בנוסף לרמיקסים עבור "Frozen" ו-"Ray of Light" גם בתקליטור דמו שיצא בהוצאת חברת התקליטים סוני מיוזיק אנטרטיינמנט ב-2 באוקטובר 1998.
כיוון שהרמיקס לא הופץ כסינגל מסחרי או נשלח להשמעה ברדיו, "Sky Fits Heaven" לא היה יכול להופיע באף אחד ממצעדי הבילבורד, כמו גם במצעדי הרדיו. אף על פי שגרסת הרמיקס של ויקטור קלדרון וסאשה הצליחה להופיע במצעד שירי הדאנס קלאב של בילבורד ב-1998. הרמיקס עצמו הושמע רק במועדונים ולא היה זמין פיזית לרכישה; עם זאת, הגרסה שהוזכרה לעיל והרמיקס של סאשה הופיעו כבי-סיידס במהדורת תקליט נבחרת של הסינגל שלה מ-1998, "Drowned World/Substitute for Love", ותקליטור סינגל שהופץ בממלכה המאוחדת וביפן. "Sky Fits Heaven" הופיע לראשונה במצעד שירי הדאנס קלאב ב-24 באוקטובר 1998, במקום ה-45. הוא הגיע למיקום השיא שלו ודורג במקום ה-41, שם שהה במשך שלושה שבועות נוספים לפני שיצא מהמצעד. במרוצת השנים הוקלט השיר בידי אמנים רבים כדוגמת: מאט פישל (אנ'), מקהלת PS22 (אנ') ושאזה עטאללה.
ביקורת

מייקל פאולטה מבילבורד העריך את מדונה על שעזרה "להאיר 'אור' מיינסטרים על סוגת הדאנס", והודה שהוא "לא יכול שלא לקבל עור ברווז" מהשיר, ואילו רוב שפילד מרולינג סטון מצא אותו "מעניין". כחלק מביקורת של Ray of Light שנעשתה לרגל 15 שנים ליציאתו, סטיבן סירס מאיידולטור הצהיר בחיוב שבנוסף לרצועת האלבום "Skin", שני השירים "נשמעים מרעידי אדמה, בתוך מערכת הסאונד הגדולה הזו שנקראת, Ray of Light". ברשימת "15 הלא-סינגלים הגדולים של מדונה" שפורסמה במגזין סלנט, סאל צ'ינקוומני ואריק הנדרסון דירגו את "Sky Fits Heaven" במקום התשיעי. צ'ינקוומני טען שהשיר הוא פלא בשל "ההוק השמימי" שלו, והפקתו ללא הדופי של אורביט. בספרו, Kate Bush and Hounds of Love, רון מוי לא אהב את תפקידו של "האורח" בשיר, שלדעתו "אופייני לעבודותיו של [...] אורביט". הסופר מת'יו רטנמונד כלל את השיר במקום ה-16 ברשימת "השירים הטובים ביותר בקריירה של מדונה". באוגוסט 2018, בילבורד בחרו בו כשיר ה-52 בגודלו של הזמרת, וכינו אותו "אחת הרצועות השאפתניות ביותר מבחינה מוזיקלית של מדונה של שנות התשעים; ["Sky Fits Heaven"] משלב צלילי טראנס לצד צלילי תופים ובס. הוא בעל אווירה אפלה המהולה בקצת אור, ויש בו ביצועיים קוליים מרשימים ביותר של מדונה. המדיטציות הליריות בהשראת מקס בלאג של מאדג' גובלות מדי פעם באטימות, אך הפזמון שלו מתרומם אפילו גבוה מהצפוי וקל להבנה, ונרשם למעשה כמגדיר קריירה".
הופעה

תוך כדי קידום Ray of Light ב-14 בפברואר 1998, מדונה ביצעה את "Sky Fits Heaven", "Shanti/Ashtangi" ו-"Ray of Light" במועדון הלילה רוקסי NYC. בהמשך, "Sky Fits Heaven" נכללה גם בסיבוב ההופעות העולמי "Drowned World Tour" (2001), כדי לתמוך הן ב-Ray of Light והן באלבום האולפן השמיני שלה Music (2000). במהלך ההופעות, מדונה ביצעה את השיר כשהיא מתנדנדת על נדנדות בהשראת תפאורה יפנית. קלייב יאנג מ-AllMusic התרשם מהופעתה של מדונה עם שיר וטען שהופתע מכך שהיא ביצעה כל תו עבור הקהל. במהלך ההופעה האחרונה שנערכה בלוס אנג'לס בסטייפלס סנטר, בעלה של מדונה, גאי ריצ'י, הופיע כסמוראי כשהוא לבוש בחולצת לוס אנג'לס לייקרס. הביצוע של השיר ב-26 באוגוסט 2001 בפאלאס של אובורן הילס הוקלט והופץ באלבום ההופעה, Drowned World Tour 2001, שיצא לאור ברחבי העולם ב-26 באוגוסט 2001.